
Projekti „Puuetega inimeste eluaseme füüsiline kohandamine“ 
omafinantseeringu kinnitamine
1. ASJAOLUD JA MENETLUSE KÄIK
Narva Linna Sotsiaalabiamet osaleb projektis „Puuetega inimeste eluaseme füüsiline kohandamine“. Projekt viiakse läbi aastatel 2018-2023 ning on rahastatud Euroopa Regionaalarengu Fondi vahenditest. Toetuse taotlejaks on kohalikud omavalitsused, et nad saaksid toetada puudega inimesi nende kodude kohandamisel ja arendada välja puudega inimestele eluruumide kohandamise teenuse.
Narva Linnavolikogu 19.04.2018 määrusega nr 9 võeti vastu eluruumi kohandamise toetuse määramise kord Narva linnas, millega sätestatakse toetuse määramise tingimused ja korra puudega inimese kasutuses oleva eluruumi kohandamiseks „Ühtekuuluvuspoliitika fondide rakenduskava 2014–2020“ prioriteetse suuna 2 „Sotsiaalse kaasatuse suurendamine“ meetme 2.5 „Hoolekande taristu arendamine, keskkonna kohandamine puuetega inimeste vajadustele vastavaks“ tegevuse 2.5.2 „Puuetega inimeste eluaseme füüsiline kohandamine“ raames. Eluruumi kohandamise toetus on ette nähtud isikutele, kellel on puuetega inimeste sotsiaaltoetuste seaduse § 2 lõike 1 tähenduses määratud keskmine, raske või sügav puue ja  kelle elukohaks on Eesti rahvastikuregistri järgi Narva linn. Toetuse eesmärgiks on korraldada eluruumi kohandamist vastavalt puuetega inimeste erivajadustele, soodustades kohanduse saajate iseseisvat toimetulekut ja kõrvaldades puudest tingitud takistusi eluruumi sisenemisel, eluruumis liikumisel ja enesega toimetulekul.
Riigi Tugiteenuste Keskus (edaspidi RTK) kuulutab taotlusvooru välja oma kodulehel ja avalikus meedias, avaldades taotlemise algusaja ja tähtpäeva ning taotlusvooru eelarve.                       IV taotlusvoor pannakse kinni eelarve vabade vahendite lõppemisel, kuid hiljemalt 31.08.2021. Taotlusvooru eelarve on 279 254 eurot, taotluste esitamine toimub jooksvalt alates 07.12.2020 kuni vooru eelarve vabade vahendite lõppemiseni, kuid hiljemalt 31.08.2021.                              Jooksva taotlemise puhul ei piirata kohalike omavalitsuste maksimaalset toetuse suurust ja kohanduste arvu projektis.
Kokku on kavas 2021. aasta projekti kaasata 41 kliendi taotlust. Kohanduste arv on                             42 (ühe kliendi puhul on kavas 2 kohandust: pesemisruumi kohandus (ümberehitamine) ja               inva-WC-poti paigaldus). Kohanduse liikide järgi on kavas kohandada 41 tualettruumi ning paigaldada 1 inva-WC-pott.
Projekti kogusumma (sh tööde maksumuse summa vastavalt esitatud eelarvetele)                                on 203 849 eurot, projekti abikõlblik summa vastavalt kinnitatud piirmäärale on                                      178 454 eurot. Projekti tegelik võimalik summa on 177 741 eurot (sh selline erinevus  tuleneb asjaolust, et mõned tööde eelarved on väiksemad kui töö liigi jaoks kehtestatud piirmäär ja                linn peab nende eest tasuma tegelikust madalamast maksumusest lähtuvalt, samas kui                      RTK hüvitab teatud protsendi piirmäärast sõltumata tegelikust tööde eelarvest).
Riigi maksimaalne võimalik osalus projektis on 22,99% ehk 41 027 eurot. Narva linna osalus peaks olema 77,01% ehk 137 427 eurot. Esitatud tööde eelarvete kohaselt Narva linna                  tegelik osalus on 136 879 eurot. Kolmel juhul esitasid kliendid avalduse, et nad ei ole suutnud oma osalemist projektis täielikult tasuda, seetõttu Narva linna mitteabikõlblik kulu on                       1724 eurot.
Kokku taotleme linnaeelarvest Narva linna elanike taotluste toetust summas 138 603 eurot                  (sh 136 879 + 1724).
Sotsiaalhoolekande seaduse § 42 lõike 1 kohaselt isikuid, kellel on puuetega inimeste sotsiaaltoetuste seaduse § 2 lõike 1 tähenduses puudest tingituna raskusi eluruumis liikumise, endaga toimetuleku või suhtlemisega, abistab kohaliku omavalitsuse üksus eluruumi kohandamisel või sobivama eluruumi saamisel. Sotsiaalhoolekande seaduse seletuskirja järgi eluruumi kohandamise eesmärk on tagada inimesele, kellel on raskusi eluruumis liikumise, endaga toimetuleku või suhtlemisega, võimalikult iseseisev või võimalikult vähest kõrvalabi vajav turvaline toimetulek oma eluruumi piires, sellesse sisenemisel ja sealt väljumisel,                  kuna puudega inimesed ja eakad on sageli vähese maksejõuga, võivad nad vajada eluruumide kohandamise toetamist ning inimesele tema kodu puudespetsiifilise kohanduse tagamise nõue järgib puudega isikute võrdse kohtlemise reeglit.
Eeltoodu alusel Narva Linnavolikogu otsusega on vaja kinnitada projekti omafinantseering 2021. – 2023. aastatel summas kuni 138 603 eurot.
Projekt on vastavuses Narva linna arengukavaga 2008-2024:
Strateegiline eesmärk 3.1: Narva linna inimeste kõrge sotsiaalkaitse üle kogu nende elukaare
Tegevussuund 3.1.8: Erivajadustega inimeste eluaseme ja töökohtade kohandamine
Ülesanded:

3.1.8.1. erivajadustega inimestele täiendavate võimaluste loomine, sh

erivajadustega inimeste eluaseme füüsiline kohandamine 
3.1.8.3. täiendavate finantseerimisvahendite, sh välisrahastuse, leidmine
2.   ÕIGUSLIKUD ALUSED
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
2.2. Vastavalt KOKS § 371 lõikele 2 on arengukava ja eelarvestrateegia aluseks                        kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
3. OTSUS
Kinnitada projekti „Puuetega inimeste eluaseme füüsiline kohandamine“ omafinantseering 2021. – 2023. aastatel kuni 138 603 eurot.
4. RAKENDUSSÄTTED
4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Tatjana Stolfat

